***Tisztelt Lakosaink és Egyeztető Partnereink!***

Nagyközségünk Településfejlesztési Koncepciója és Településrendezési Eszközei jogszabályi követelmények és alkalmazhatósági tapasztalatok alapján teljesen megújulnak. A közös célmeghatározás és az ennek szolgálatába állított rendezési terv szükséges ahhoz, hogy a közösségünk életében jelenlévő problémákat megfelelően kezelhessük és lehetőségeinkkel eredményesen élni tudjunk.

Gondolkodjunk együtt annak érdekében, hogy a Zsombón élők, dolgozók és vállalkozók megtalálják számításaikat a nagyközségben. Meggyőződésem, hogy a közösen végzett tervezési folyamat révén jobban magunkénak érezzük majd a közösen meghatározott jövőképet és így a megvalósításában is jobban együtt tudunk működni. A szakmai hátteret településtervezési szakemberek és a táj, természet, közlekedés, közművek, energiaellátás, hírközlés, régészet, környezetvédelem szakértői biztosítják.

A tervezőcég [www.urbanimex.hu](http://www.urbanimex.hu) honlapján megtalálják az előzetes véleményezési anyagokat és a hatályos terveket.

**Önkormányzatunk várja előzetes javaslataikat arról, hogy mit kellene legfőképpen megváltoztatni a községben és mire kell helyezni a hangsúlyt a jövő formálásában. Saját fejlesztési elképzeléseiket is osszák meg velünk, hogy az építési szabályok megállapításához figyelembe vehessük a szándékokat.**

Partnereink ***2018. augusztus 21-től szeptember 5-ig*** juttathatják el előzetes véleményeiket elektronikusan *(titkarsag@zsombo.hu),* postán *(6792 Zsombó, Alkotmány u. 3.)* vagy személyesen *(Zsombói Polgármesteri Hivatal)* az önkormányzathoz.

A témában lakossági fórumot is tartunk **2018. augusztus 28-án** **17 órakor** a József Attila Közösségi Ház és Könyvtárban, melyre szeretettel várjuk az érdeklődőket, hogy személyesen elmondhassák észrevételeiket.

A későbbiekben a tervezési szakasz időtartamáról is tájékoztatást fogok adni.

***Gyuris Zsolt***

*polgármester*